Avasta India rikkalik floora ja fauna, kohalik elu kogu oma eheduses ja kireva riigi salapära sellel avastusreisil maailma joogapealinnaks kutsutud Rishikeshi väikelinna Põhja-Indias. See Gangese jõe kallastel asuv väikelinn oli algselt kogunemispaigaks mitmetele tuntud joogameistritele, kellest mõned elavad seal tänase päevani. Tänaseks elab Rishikeshis umbes 30 000 inimest.
#000000
Meie peatuspaik on 3 km linnast väljaspool džunglis ja kahekohaliste tubadega kodumajutuses võõrustab meid rõõmsameelne abielupaar, kes lisaks ilusale puhkuspaigale pakuvad meile ka väga puhast ja maitsvat ajurveeda toitlustust.
#000001
Reisi jooksul matkame ning külastame autentseid erilisi paiku ja inimesi kohtades, kuhu meil on võimalus minna vaid tänu headele tutvustele ja kogemustele. Hiigelsuured värvilised turud kohaliku kaubaga, matkad kõrgete mägede jalamitel, ujumine ja rafting kärestikulisel Gangesel, hindamatud õpetused tuntud joogidelt, tiigrisafari ja palju muud lisandub sellel reisil sinu kadestusväärsete reisijuttude varamusse.
#000002
Reisi lõpuosa veedame Rajaji looduspargis, mis on tuntud kui kõige tiigrirohkem looduspark Põhja-Indias. Reisi viimasel päeval anname võimaluse kõigil orienteeruda Delhi suurlinnale omapärases organiseeritud kaoses.
#000003
Reisist on oodatud osa võtma looduse- ja matkahuvilised inimesed, kes ei karda võtta aega ka lihtsalt iseendaga olemiseks ja eluliste küsimuste üle arutlemiseks. Igal hommikul on soovijatel võimalus tutvuda ja kaasa teha 20-aastase staažiga joogainstruktor Jaaguga Kriya jooga praktikatel.
#000004
Õhutemperatuur meie sihtkohtades on 25-32 soojakraadi
Me peatume džunglis: see tähendab metsikut loodust, putukaid. Aga mitte sääski!
Terviseamet soovitab Indiasse reisimisel vaktsineerida end A-hepatiidi, kõhutüüfuse ja poliomüeliidi vastu. Reisime ajal ja piirkondades, kus malaariasse nakatumise oht on väga väike, kuid soovi korral tuleks võtta malaaria profülaktika tablette. Kõige asjakohasemat infot reisitervise kohta annavad reisimeditsiini kabinetid.
Matkad teeme mõistlikus tempos ja distantsid ei ole liiga pikad: seega on sobilik igale vähegi aktiivsele inimesele
Pilootidel on kaasas esmaabipakk ootamatuteks olukordadeks, kuid isiklikud ravitarbed tuleks igaühel ise kaasa võtta
Meie külastatavates sihtkohtades on loomad püha ja seetõttu kogu menüüvalik taimne
Reisile eelneb kokkusaamine, kus arutame kõik lisaküsimused ja tutvume reisiseltskonnaga
#000005
Kirjeldus: India 2019 oktoober ja reisijate nimed
#000008
Grupi suurus on kuni 16 inimest. Reisiraketil on õigus tühistada reis (hiljemalt 30 päeva enne reisi) ja tagastada tehtud ettemaksud, kui grupi minimaalne suurus 8 inimest ei täitu. Koha broneerimiseks kirjuta info@reisirakett.ee või otsi meid üles Facebookist! Reisi broneerimiseks tuleb tasuda ettemaks 200 EUR.
#000010
Söögid ja joogid lennul Helsinki-Delhi ja Delhi-Helsinki
Kõik reisikavas sisalduvad korralised söögikorrad, sh piknik
Igal hommikul eestikeelsed joogatunnid piloot Jaagu juhendamisel
Kaks kogenud ja asjatundlikku reisisaatjat
#000012
Lõuna- ja õhtusöögid, mis reisikavas välja toodud ei ole (umbes 4-8 eurot söögikord)
India viisa (viisa saab teha veebiaadressil: ja see maksab umbes 60 €. Vajadusel aitame viisa taotlemisel.)
#000013
Reisi korraldab ja viib läbi piirkonnaga tuttav või kohalik piloot, kelle motivatsiooniks on tasuta reisimine.
Reisi hinnast vaid 5-12% läheb Reisiraketile, sõltudes reisi sihtkohast, kestvusest ja muudest riskiteguritest.
Piloot teenib korda läinud reisi eest reisijatelt jootraha. Tipi jätmine on täiesti vabatahtlik, tavaliselt jätab üks reisija hästi õnnestunud reisi eest tippi 30-60€.
#000014
Amet: Olen 25-aastase staažiga turva- ja ohutusalase valdkonna instruktor ja koolitusjuht
#000015
Reisi märksõnad: Matk/seiklus, loodus, kultuur, erialasus/huvid, aeg eneseuurimiseks (hommikune ja õhtune jooga soovijatele)
#000016
Minu seotus valitud sihtkohaga: Rishikeshi piirkond on minu jaoks oluline just seal elava kahe autentse joogameistri pärast. Tänu heale õnnele on olnud mul seal võimalik matkata mitmetel matkaradadel, kuhu tavamõistes turistid ei satu.
#000018
Miks soovin sinna uuesti reisida: Head loodud kontaktid ja tuttavaks saanud kohad ning tingimused on loonud olukorra, kus julgen ja soovin olemasolevat sinuga jagada.
#000019
Mida saan pakkuda, mida klassikaline reisipakett ei saa: Meie väiksemaarvulisem grupp ja rahulik ajakava, lisaks head tutvused on see, mis lubavad meil plaanitud tegevused ajastada võimalikule parimale ajale. Kohalikud head sidemed lubavad meil külastada kohti, mida turismifirmad reeglina ei paku.
#000020
Tegevused, mis mind ennast oma reisil paeluvad: Patna matk üle mäe – rahulik kulgemine läbi eheda looduse ja külaelu. Gangese rafting pakub kogemuse toelisest vee stiihiast. Joogameistritega kohtumine avab tegeliku pildi sellest sügavast inimteadusest, ühelt poolt avardades meie vaadet elule ja teisalt kummutades nii mõnegi müüdi ja lõhkudes nii mõnegi kitsapiirilise eelarvamuse. Jälgides metsikut elevanti või tiigrit mõnekümne meetri kauguselt autokastist toob esile teatavad aukartuse ja austuse.
#000021
Väärtused mida hindan ja püüan ka alati omalt poolt pakkuda oleks sellised:
Mulle meeldib, kui reis on võimaluste piires hästi ettevalmistatud.
Hea, kui on aega kulgeda ja olla. Rahulikkus, kannatlikkus ja avatus on see, mis vast iseloomustab mind kõige paremini. Indias esimest korda viibides tundsin ennast väga koduselt. Tänaseks olen külastanud seda omapärast, mittmenäolist, kaootilist ja samas müstilisest rahust läbipõimunud maad kolmel korral. Kõik reisid on olnud sellised, kus oleme viibinud pigem ehedas Indias, mitte niivõrd turistile määratud Indias. Ja see on see, mis meeldib eelkõige mulle enesele ja ma olen valmis seda kogemust sinuga jagama.
#000022
Andorra suusareis II 2022 - kohad täis!
#000024
Reisirakett peab väga oluliseks ning arendab jätkusuutlikku turismi, et kõikidel järgnevatel põlvkondadel oleks võimalus meie imelist maailma avastada.
#000027